vi s
de meye van loeven inden name van onsen gened hee den htoge
heeft inder vierschaen aengesproken marien peermans huer
belasten in dien want jan wilen peermans huer man was
opden heylige saeraments dach lestleden van eenen geheeten jan
truwant van live ter doot bracht was Ende zij nae den
feyte huer hadde ghemutcheert ten huyse van enige ende
vluchtich ghemaect ende dat meer was huer beste cleeden
en juweelen in anden huysen gedect huer beduchten voeden
hee ende datse soude werden gevangen datse oic mette
voirs jane peermans trouwant die huen man doot hadde
gehadt hadde vele geselscaps ende hanteringe te huen
huyse ende meer anden plaetsen Ende datse oick
bij nachte ende ontijde bevonden is in huen huyse bijden
voirs janne trouwant ende datse dmede was
ontdect ende hadde den coe betaelt En oic dat gemeyne
fame was dat de voirs jan trouwants en zij heymelijke
vrientscap ende hanteringe met malcanden hadden ende
hanteerden en dat d om de voirs jan peermans van live
ter doot bracht is want de selve peerman jege den voirs
trouwanrt noyt anders woorde noch vyantscap en hadde
gehadt dan om der hanteringe wille van huer Ende
dat noch meer is dat fame coopt dat de voirs marie mette
voirs janne trouwant heymelike sprake oft compact soude
hebben gemaect om den selven peerman te niente te
bringe op dat zij te bat souden moegen huerd ghenuechte
gebruyken Welcke pointen hij boot te thoene hopen
oft hijse gethoene conde want omoegelijc wae yet meer
van suulcken saken dan fame te thoene dat hijse soude
hebben ter scerper examinacie ende hij pnteerde dat dair
bij de wet werde genome om dat de saken soe vele te
bescheideliker werden gehandelt Ende dat sulcken
boesen werck van soe quaden wesen en seqcie niet en
blive ongepuineert hopen bij vele meer allegacie bij
hem innegebracht dat hem inden name van ons
dagr
gened hee dat sculdich wae te ghebuen
jege de voirs marie peermans huer verantwerden Seyde